jkorsvik/nowiki_second_scrape_merged huggingface dataset:
Victor Pálsson

Guðlaugur Victor Pálsson (født 30. april 1991) er en islandsk fotballspiller som nå spiller for den amerikanske klubben D.C. United.Faren er portugisisk. Pálsson tjenestegjorde i to år for den engelske klubben Liverpool FC etter en overgang fra danske AGF i januar 2009. Pálsson nådde imidlertid aldri lenger enn til benken for førstelaget til Liverpool FC, og 27. januar 2011 skrev han under på en 18 måneder lang kontrakt med Hibernian FC. Han ble umiddelbart en helt blant Hibs-fansen. Han er midtbanespiller, og har spilt på alderbestemte U17-, U18- og U19-landslag og debuterte i 2009 for U21-landslaget for Island.


== Klubbfotball ==


=== AGF ===
Pálsson har god teknikk og spilleforståelse, kombinert med en sterk fysikk, og det var store forventninger til ham i AGF. Han ble utnevnt til det største islandske talentet i hans årgang av Brian Steen Nielsen, og signerte i 2007 en treårskontrakt med det danske laget.


=== Liverpool ===
Den 1. januar 2009 ble det kjent at Pálsson snart var klar for en overgang til det engelske storlaget Liverpool. Noen dager senere var overgangssummen på £300.000 avtalt mellom klubbene. Overgangen ble endelig bekreftet 9. januar, samtidig med at Pálsson signerte en kontrakt med Merseyside-klubben fram til 2011.Pálsson fikk sin første kamp i den røde trøyen i en reservelagskamp mot Manchester United 29. januar 2009, der han fikk spille ca. 15 minutter som innbytter.


=== Hibernian ===
Torsdag 27. januar 2011 meldte Victor Pálsson overgang fra Liverpool FC til den skotske klubben Hibernian FC. Pálsson skrev under på en 18 måneder lang kontrakt med hovedstadslaget i Skottland, etter at han bare hadde seks måneder igjen av sin kontrakt med Liverpool FC. Pálsson ble umiddelbart en hit i Skottland. Han var banens beste spiller både i debutkampen sin for Hibs borte mot Dundee United søndag 30. januar 2011 og i hjemmedebuten på Easter Road mot St. Mirren onsdag 2. februar 2011. Manager Colin Calderwood lovet umiddelbart å bygge sitt nye Hibernian-lag rundt Pálsson. 12. februar 2011 scoret han sitt første mål for Hibernian FC med et straffespark i 2-1-seieren over Kilmarnock FC. Prestasjonene utover våren 2011 var noe varierte.


== Landslagsspill ==
Pálsson har spilt U17 for Island og ble i 2008 plukket ut til U18-laget. I 2009 spilte han tre kamper for det islandske U19-landslaget og ble samme år tatt ut til U21-landslaget. I 2010 spilte Pálsson alle kampene for det islandske U21-laget.


== Referanser ==


== Eksterne lenker ==
(en) Victor Pálsson – FIFA 
(en) Victor Pálsson – UEFA 
(en) Victor Pálsson – Major League Soccer 
(en) Victor Pálsson – Transfermarkt 
(en) Victor Pálsson – national-football-teams.com 
(en) Victor Pálsson – WorldFootball.net 
(en) Victor Pálsson – Soccerbase.com 
(en) Victor Pálsson – FootballDatabase.eu 
(en) Victor Pálsson – Soccerway 
(en) Victor Pálsson – EU-Football.info
Bjørn Woll

Bjørn Normann Woll (født 30. mai 1927 i Aker, død 13. februar 1996 i Stavanger) var en norsk fiolinist, dirigent og komponist.


== Bakgrunn ==
Han studerte i ungdomsårene fiolin under Leif Halvorsen. Som ung mann ble Woll ansatt i Oslo Filharmoniske Orkester hvor han etter hvert avanserte til 2. fiolingruppens konsertmester. I en årrekke delte han førstepulten med Kaare Sæther som også var en meget aktiv fiolinpedagog. Bjørn Woll var i samme tidsrom aktiv som filmkomponist og har skrevet musikken til en rekke av datidens norske filmer, hvorav Sønner av Norge og Ugler i mosen er de mest kjente. Som studiomusiker medvirket han i en rekke plateinnspillinger, hvor fiolingruppen bestod av Kai Angel Næsteby, Arne Monn-Iversen, Jan Ulf Jacobsen og Bjørn Woll.
Bjørn Woll etterfulgte i 1963 Karsten Andersen som dirigent og kunstnerisk leder for Stavanger Symfoniorkester og som spillende leder for Stavangerensemblet – et kammerensemble som hadde formiddagssendinger på radio fram til 1970 (må ikke forveksles med den senere rockegruppen ved samme navn). Woll ledet Stavanger Symfoniorkester fram til 1989. Han hadde i tillegg et kortvarig engasjement i Sandnes Orkesterforening mot slutten av sitt yrkesaktive liv.Bjørn Woll levde sine siste år som pensjonist i Stavanger. Han var den siste av de statsansatte norske byorkesterdirigentene.


== Referanser ==


== Eksterne lenker ==
(en) Bjørn Woll på Internet Movie Database 
(en) Bjørn Woll på Discogs 
(en) Bjørn Woll på MusicBrainz
Düm Tek Tek

«Düm Tek Tek (Crazy for You)» var Tyrkias sang i Eurovision Song Contest 2009, fremført av belgisk-tyrkiske sangerinnen Hadise. Sangen ble valgt på nyttårsaften. Sangtittelen er tyrkisk, men sangen er på engelsk. Sinan Akçıl og Stefaan Fernande skrev sangteksten. Det er første gang at en som ikke er fra Tyrkia deltar for landet.


== I Eurovision Song Contest 2009 ==
Tyrkia gikk videre fra den første semifinalen og endte i finalen på fjerdeplass.
Anthony Zhou Weidao

Anthony Zhou Weidao (født 22. august 1905 i Ta Ying Li i Fufeng i Shaanxi i Qing-Kina, død 1. november 1983 i Fengxiang) var katolsk biskop av Fengxiang i provinsen Shaanxi i Kina.
Han ble presteviet for fransiskanerne den 1. mai 1930. Den 31. mai 1950 ble han utnevnt til biskop av Fengxiang og ble bispeviet 1. oktober samme år i Shanghai.  
Biskopene Alois Li Boyu (Zhouzhi, 1951), Pacific Li Xuande (Yan'an, 1951) og Paul Fan Yufei (Zhouzhi, 1982) ble bispeviet av biskop Zhou, den sistnevnte i all hemmelighet.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1852-1918) *1900
Kardinal Antonio Riberi (1897-1967) *1934
Biskop Anthony Zhou Weidao (1905-1983) *1950


== Referanser ==
Abbath

Abbath er et norsk black metal band opprettet i 2015 av tidligere Immortal vokalist og gitarist «Abbath Doom Occulta» etter å ha forlatt Immortal tidligere samme år. Bandet ga ut debutalbumet Abbath 22. januar 2016, som ble nominert til Spellemannprisen 2016 i klassen metal. Bandet spilte live første gang på Tuska Open Air Metal Festival i 2015. I 2017 spilte bandet på Infernofestivalen. Bandets andre album kom i 2019, og singelen Harvest Pyre ble omtalt på Rolling Stone Magazines nettside som “En sang du må kjenne til” 


== Medlemmer ==


=== Nåværende ===
Abbath Doom Occulta – vokal, gitar (2015–)
Ole André Farstad – gitar (2018–)
Ukri Suvilehto – trommer (2018–)
Mia Wallace – bassgitar (2019–)


=== Tidligere ===
King ov Hell – bassgitar (2015–2018)
Kevin Foley – trommer (2015)
Silmaeth – gitar (2016–2018)
Emil Wiksten – trommer (2016–2018)


== Diskografi ==
Count the Dead (Single, 2015)
Abbath (Studioalbum, 2016)
Harvest Pyre (Single, 2019)
Calm in Ire (Of Hurricane) (Single, 2019)
Outstrider (Studioalbum, 2019)


== Referanser ==


== Eksterne lenker ==
(en) Offisielt nettsted 
(en) Abbath – kategori av bilder, video eller lyd på Commons 
(en) Abbath på Discogs 
(en) Abbath på MusicBrainz 
(en) Abbath på Encyclopaedia Metallum 
(en) Abbath på Spotify 
(en) Abbath på Last.fm 
(en) Abbath på AllMusic
Simon Zhu Kaimin

Simon Zhu Kaimin (født 30. oktober 1868 i Shanghai i Kina, død 22. februar 1960) var katolsk biskop av Haimen i provinsen Jiangsu i Kina.
Han ble presteviet for jesuittene den 28. juni 1898. Den 2. august 1926 ble han utnevnt til titulærbiskop og apostolisk vikar av Haimen. Han ble bispeviet 28. oktober samme år i Peterskirken i Roma av pave Pius XI som en av seks – de første kinesiske katolske biskoper siden 1600-tallet. Da Haimen ble elevert til bispedømme 11. april 1946, ble han ordinarie biskop er. 
Han døde i 1960 mens de kommunistiske myndigheter holdt ham i husarrest.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Erkebiskop Bolesław Hieronim Kłopotowski (1848-1903) *1897
Biskop Jerzy Józef Elizeusz Szembek (1851-1905) *1901
Biskop Stanisław Kazimierz Zdzitowiecki (1854-1927) *1902
Kardinal Aleksander Kakowski (1862-1938) *1913
Pave Pius XI (1857-1939) *1919
Biskop Simon Zhu Kaimin (1868-1960) *1926


== Referanser ==
Taiwans kvinnelandslag i fotball

Taiwans kvinnelandslag i fotball representerer Taiwan i internasjonal fotball. På grunn av politiske konflikter med Kina deltar Taiwan under navnet Kina-Taipei. I tillegg til New Zealand er Taiwans kvinnelandslag de eneste laget som er blitt kontinentalmester i to kontinenter (begge i Oseania og Asia).
Taiwan var blant de beste lagene i Asia i kvinnefotballens barndom. I sitt første år som kvinnelandslag vant de Asiamesterskapet på hjemmebane i 1977, og fulgte deretter opp med to mesterskap etter hverandre i 1979 og 1981. Imidlertid var det problemer med Kina, og Taiwan ble forsøkt overført fra AFC (Asian Football Confederation) til OFC (Oseanias Fotballkonføderasjon). Det gikk litt fram og tilbake på 70-tallet, fram til 1982, da Taiwan ble overført til OFC. I 1986 og 1989 vant de OFC Women's Championship, før de i 1989 ble ført tilbake til AFC igjen. Taiwan rakk dermed sluttspillet i Asiamesterskapet samme år, og kom til finalen, der de tapte for Folkerepublikken Kina 0-1.
Imidlertid hadde i mellomtiden Japan og Nord-Korea blitt langt bedre, og det ble vanskeligere for Taiwan å hevde seg. I 1991 kom Taiwan på tredjeplass i Asiamesterskapet. Det var imidlertid nok til å kvalifisere seg til Taiwans første, og hittil eneste, VM. I VM i Kina kom Taiwan til kvartfinalen på flere scorede mål enn Brasil som beste treer. I kvartfinalen møtte Taiwan USA og tapte stygt 0-7. 
I Asiamesterskapet etablerte de seg blant de 4 beste. I 1993 ble det en fjerdeplass, i 1995 en tredjeplass, i 1997 en fjerdeplass og i 1999 en andreplass, med tap 0-3 i finalen mot Kina. I 2001 ble også Sør-Korea bedre, og hindret dermed Taiwan en semifinaleplass. I 2003 kom Taiwan på tredjeplass i sin gruppe, og i 2006 og 2008 kom de sist i sin gruppe. I 2010 ble Taiwan slått ut i kvalifiseringen, med tap for Jordan og Burma, og gjorde dermed dårligste mesterskap noen gang. De er fortsatt rangert foran Burma og Jordan på FIFA-rankingen, men er Asias 8. beste lag per mars 2010.
Kavli Foundation

Kavli Foundation er en stiftelse som har som formål å støtte utvikling innen naturvitenskap; fremme allmennhetens forståelse av vitenskapelig forskning og støtte forskere og deres arbeid. Stiftelsen har kontor i Los Angeles, California i USA. Den ble etablert i desember 2000 av Fred Kavli, og den har gitt økonomisk støtte til flere forskere og forskningsinstitutter i USA, Asia og Europa.


== Kavliprisen ==
I samarbeid med Kunnskapsdepartementet og Det Norske Videnskaps-Akademi deler stiftelsen ut Kavliprisen. Prisen deles ut hvert annet år, og går til enkeltforskere for fremragende forskning innen et av de tre fagfeltene astrofysikk, nanovitenskap og nevrovitenskap. Avtalen om å opprette prisen ble inngått i 2005, og de første prisene ble tildelt i 2008.


== Kavliinstitutter ==
Kavli Foundation har etablert forskningsinstitutter ved ledende akademiske institusjoner og forskningsinstitusjoner over hele verden. Målet er å bidra til å utvikle grunnforskning innen astrofysikk, nanovitenskap, nevrovitenskap og teoretisk fysikk.I Norge finnes det per 2018 ett Kavliinstitutt: Kavliinstituttet for nevrovitenskap ved NTNU, Fakultet for medisin og helsevitenskap. Instituttets forløper, Centre for the Biology of Memory (CBM) (norsk: Senter for hukommelsesbiologi) ble utpekt som det første Kavliinstituttet i Norge i 2007.


=== Instituttene ===
Astrofysikk

The Kavli Institute for Particle Astrophysics and Cosmology,  Stanford University
The Kavli Institute for Cosmological Physics, University of Chicago
The Kavli Institute for Astrophysics and Space Research, Massachusetts Institute of Technology (MIT)
The Kavli Institute for Astronomy and Astrophysics, Pekinguniversitetet
The Kavli Institute for Cosmology, University of Cambridge
The Kavli Institute for the Physics and Mathematics of the Universe, Universitetet i TokyoNanovitenskap

The Kavli Institute for Nanoscale Science, Cornell University
The Kavli Energy NanoSciences Institute, University of California, Berkeley og Lawrence Berkeley National Laboratory
The Kavli Institute of Nanoscience, Det tekniske universitetet i Delft
The Kavli Nanoscience Institute, California Institute of Technology
The Kavli Institute for Bionano Science and Technology, Harvard UniversityNevrovitenskap

The Kavli Institute for Brain Science at Columbia University
The Kavli Institute for Brain & Mind, University of California, San Diego
The Kavli Institute for Neuroscience, Yale University
The Kavli Institute for Systems Neuroscience/Kavliinstituttet for nevrovitenskap, Norges teknisk-naturvitenskapelige universitet (NTNU)
The Kavli Neuroscience Discovery Institute, Johns Hopkins University
The Kavli Neural Systems Institute, Rockefeller University
The Kavli Institute for Fundamental Neuroscience, University of California, San FranciscoTeoretisk fysikk

Kavli Institute for Theoretical Physics, University of California, Santa Barbara
The Kavli Institute for Theoretical Physics China, Det kinesiske vitenskapsakademi


== Referanser ==


== Eksterne lenker ==
(en) Offisielt nettsted
Kavlifondet

Kavlifondet kan vise til

O. Kavli og Knut Kavlis Almennyttige Fond (vanligvis kalt Kavlifondet), norsk stiftelse etablert 1962 og eier av næringsmiddelprodusenten Kavli
Kavli Foundation, amerikansk stiftelse etablert 2000, basert i California
Bonifacio Yeung

Bonifacio Yeung eller Boniface Yang Fujie, Yeung Fuk-tseuk (født 26. oktober 1878 i  Laykaokiao i Guangdong i Kina, død 1938) var katolsk hjelpebiskop i Guangzhou.
Han ble presteviet i 1906. Utnevnelsen til hjelpebiskop kom 26. mars 1931, og han ble bispeviet den 26. juli samme år av biskop Simon Zhu Kaimin av Hainan.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Erkebiskop Bolesław Hieronim Kłopotowski (1848-1903) *1897
Biskop Jerzy Józef Elizeusz Szembek (1851-1905) *1901
Biskop Stanisław Kazimierz Zdzitowiecki (1854-1927) *1902
Kardinal Aleksander Kakowski (1862-1938) *1913
Pave Pius XI (1857-1939) *1919
Biskop Simon Zhu Kaimin, S.J. (1868-1960) *1926
Biskop Bonifacio Yeung (1878-1938) *1931


== Referanser ==
Joseph Fan Heng’an

Joseph Fan Heng'an (født 16. oktober 1882 i Xiwanzi i Kina, død 1975) var katolsk biskop av Jining (nå Wumeng) i Indre Mongolia i Kina.
Han ble presteviet den 24. september 1910. Den 10. januar 1933 ble han utnevnt til titulærbiskop og apostolisk vikar av Jining. Han ble bispeviet 11. juni samme år i Peterskirken i Roma av pave Pius XI. Da Jining ble elevert til bispedømme 11. april 1946, ble han ordinarie biskop er.


== Referanser ==
Helen Suzman

Helen Suzman (født Helen Gavronsky, 1917–2009) var en sør-afrikansk antiapartheidaktivist og politiker.
Hun ble født i Germiston i Sør-Afrika som datter av litauisk-jødiske immigranter. Hun studerte og underviste i økonomi og statistikk ved Witwatersrand University.
I 1953 ble hun innvalgt i parlamentet som medlem av liberale United Party, men brøt ut og grunnla  Progressive Parti i 1959. Bruddet var grunnet i  motstand mot apartheid. Suzman ble således den første som ble valgt inn i det sørafrikanske parlament på et uttalt antirasistisk program. Hun utgjorde i mange år eneste medlem av opposisjonen i landet, mot det statsbærende nasjonalistpartiet som også sto for apartheidpolitikken. Denne stillingen brukte hun til å starte høringer om politiske drap og massakrer, kritisere apartheidlovgivning og på andre måter avsløre og avdekke regimets overgrep. Hun besøkte flere ganger Nelson Mandela og andre politiske fanger i fengslet. Hun var også til stede ved begravelser av ofre for politivold, ved demonstrasjoner og uttalte seg til internasjonal presse og diplomati. Hun mistet mange svarte støttespillere da hun tok avstand fra boikott av Sør-Afrika. Suzmann gikk av som parlamentariker i 1989. Hun stod ved president Mandelas side da han underskrev den nye grunnloven for landet i 1996.


== Referanser ==


== Kilder ==
Suzman, Helen. In No Uncertain Terms: A South African Memoir. New York: Knopf, 1993. ISBN 0-679-40985-8


== Eksterne lenker ==
Demokrati? Det var bedre under apartheid, sier Helen Suzman Arkivert 20. januar 2008 hos Wayback Machine. Artikel i Telegraph 
Helen Suzman (BBC radioprogram)
Helen Suzman æres i Côte Saint-Luc, Quebec, Canada
Hedrum kirkes heraldikk

Hedrum kirkes heraldikk vil her si våpenskjold som befinner seg i Hedrum kirke i Larvik.
Iver Jenssøn til Fresje eller Fritsø, sønnen Peder Iversøn til Fritsø og datteren Ulvilde til Meløe, har etterlatt seg hvert sitt gravminne i form av  uthogde steinplater, som i dag befinner seg på golvet i Hedrum kirke. Gravplatene inneholder tallrike slektsvåpen som vedrører anene til denne slekten, samt anene til Peders hustru, Margrete Breide. På prekestolen i Hedrum kirke finner vi også våpenskjoldene til Peder Iversøn til Fresje (Fritsøe) og Margrete Breide. Det spesielle her er at løva i våpenet til Breide er blitt tildelt ei øks, både i skjoldet og som hjelmtegn. Dette er feil i forhold til slekten Breides våpen, og det antas å ha vært en sammenblanding med riksvåpenets Den norske løve.


== Slekten på Fresje ==
Slekten kalles ofte Jernskjegg eller Baden, der Baden er det navnet historikere og ættegranskere bruker. Navnet Jernskjegg har gjerne blitt hengende ved dem på grunn av likheten mellom våpenskjoldet til den gamle danske adelsslekten Jernskjegg og våpenet til slekten Baden. Ingen av disse navnene kan ses å ha blitt benyttet av de tre eller av andre i samtidige kilder. Den danske adelsdamen Lisbet Bryske benyttet imidlertid navnet Baden på denne slekten i en av sine bøker om våpenmerker på 1600-tallet. Iver Jenssøn døde 19. feb 1570 – i "fruerstuen" i Fritzøe Stenhus – den såkalte Fresjeborgen. Ulvilde til Meløe født 1542 på Fresje om St. Hanstid – døde ugift på Melau i Hedrum 8. april 1614. Peder til Fresje var født på Fresje i 1551 – "Torsdagen næst for St Pauli Converthoris dag" og døde i 1616.


== Iver Jenssøn til Fresje ==

		
		
		


== Peder Iversøn til Fresje og Margrete Breide ==

1. Peder til Fritsø (Baden/Jernskjegg) sine aner  (i rekkefølge farfar – morfar – farmor – mormor osv)

		
		
		
		
		
		
		

2. Margrete Breide sine aner (i rekkefølge farfar – morfar – farmor – mormor osv)

		
		
		
		
		
		
		


== Ulvilde Iversdatter til Meløe ==

		
		
		
		
		
		
		


== Se også ==
Heraldikk Tanum kirke med en del av Peder Iversøn til Fresje og Margrete Breides anevåpen
Slektsvåpen
Våpenskjold
Heraldikk


== Litteratur ==
A. Thiset og P.L. Wittrup: Nyt dansk Adelslexikon, København 1904
H. Storck: Dansk Vaabenbog, København 1910
Sven Tito Achen. Danske adelsvåbener. En heraldisk nøgle. Politikens Forlag 1973 København.
Bernt C. Lange. Peder Iversøns og Margrete Breides anevåpen. Heraldisk Tidsskrift 1984. Bd. 5, 2, s.183-189.
Francis Han Tingbi

Francis Han Tingbi (født 22. februar 1909 i landsbyen Jiu i fylket Zhangzi i provinsen Shanxi i Kina, død 21. desember 1991) var katolsk biskop av Hongdong i Shanxi i Kina.
Han Tingbo kom fra en katolsk familie som hadde flyttet fra Shandong til Shanxi etter og på grunn av bokseropprøret. 
Han ble presteviet i 1934.
Den 18. april 1950 ble han utnevnt til biskop av Hongdong av pave Pius XII. Han ble bispeviet 9. juli samme år.
I 1958 nektet Han å bispevie «selvvalgte» (altså valgt av regjeringsstyrke kirkelige organer) nye biskoper uten pavelig mandat, noe som førte til at han ble tatt i forvaring og underkastet omskolering i  laogai-jordbruksgården Beiguanzhuang i fylket Hongdong nord i Shanxi.Etter at han ble løslatt i 1979 gjenopptok han lederskapet i bispedømmet sitt. Han sluttet seg til den regjeringsapproberte kinesiske bispekonferansen da den ble opprettet i 1980, men han nektet å etablere en avdeling av den kinesiske patriotiske katolske forening i bispedømmet.Han var en biskop som ble akseptert av begge fløyer blant kinesiske katolikker.I 1982 bispeviet han i hemmelighet presten Li Weidao til biskop av Lu'an, og fader Augustine Zheng Shouduo til biskop av Xinjiang. Den 22. februar 1991 vigslet han den 71 år gamle fader Joseph Sun Yuanmou til sin hjelpebiskop, også dette i hemmelighet.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Kardinal Antonio Riberi (1897-1967) *1934
Biskop Francis Han Tingbi (1908-1991) *1950


== Referanser ==